# Claudio Monteverdi

### A Wikipédiából, a szabad lexikonból.

Bernardo Strozzi festménye (1640)

Claudio Monteverdi (Cremona, 1567. május 15. – Velence, 1643. november 29.) itáliai zeneszerző.

## [szerkesztés] élete

Marc' Antonio Ingegnerinél tanult, első kiadványain (a második madrigálkötetig, 1590) még az ő tanítványaként szerepel.

1590-ben a mantovai udvarhoz szegődik gambásként. Vincenzo Gonzaga herceget külföldi útjaira is elkíséri, így Magyarországon is megfordul 1595-ben. 1599-ben feleségül veszi Claudia Cattaneo énekesnőt; két fiuk születik. 1602-től udvari karmester.

1613-tól a velencei Szt. Márk székesegyház zeneigazgatója. Ekkor már egész Európa legtekintélyesebb zeneszerzője.

## [szerkesztés] zenéje

Monteverdi zenéje a firenzei Camerata újító törekvéseit ötvözi a hagyományos zeneszerzői módszerekkel. Számára a régi és az új (prima pratica és seconda pratica) között a különbség nem annyira a kompozíciós módszerekben (polifónia és monódia szembeállításában), mint inkább zene és szöveg viszonyában van: régen a zene nem függött a szövegtől (legfeljebb annak nyelvtani vagy költői struktúrájától), míg az új zene a szövegben ábrázolt fogalmakat, érzelmeket fejezi ki, erősíti föl. A zene immár nem a matematika egy ága, ahogy a középkorban tanították, hanem szenvedélyek ábrázolásának, fölkeltésének eszköze. A hagyományos eljárásokkal nem szakít, azokat az új törekvések eszközeként használja, művelésüket nagyon fontosnak tartja; kortársaival ellentétben, alig publikált egyszólamú művet.

Monteverdi többszólamúsága, azonban, több vonatkozásban is elüt a Palestrináétól. Legszembetűnőbb a szólamok nagy virtuozitása, megnövekedett hangterjedelme; a hosszú tercmenetek; a világosabb tagolás. Az egyes szólamok metrikai mozgása uniformizálódik, ahogy egyre inkább a basszusnak vannak alárendelve. Elkezdődik a modális gonolkodás fölváltása a funkciós-tonális gondolkodással; hosszabb zárlati formulák, akkordsorozatok jelennek meg.

Művei közül szinte kizárólag azok maradtak fönn, amelyek nyomtatásban megjelentek. Ezek a nyomtatványok általában gyűjtemények, több év terméséből válogatnak.

Teljes műjegyzék: http://www.geocities.com/vienna/1790/m_works.htm

## [szerkesztés] Irodalom

Claudio Monteverdi: Levelek, elméleti írások. Kávé kiadó, 1998.

A lap eredeti címe "http://hu.wikipedia.org../../../c/l/a/Claudio_Monteverdi_5338.html"

Kategória: Olasz zeneszerzők

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Bosanski
- Català
- Česky
- Cymraeg
- Dansk
- Deutsch
- Esperanto
- Español
- Suomi
- Français
- עברית
- Hrvatski
- Íslenska
- Italiano
- 日本語
- 한국어
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Svenska
- Türkçe
- 中文